Google qed tiċċelbra l-40 sena tar-“Rubik’s Cube” b’doodle animat li tagħti ċ-ċans li tipprova ssolviha fuq l-internet. Ir-“Rubik’s Cube” ivvintaha Erno Rubik, perit Unġeriż li ried mudell biex jispjega l-ġometrija tri-angulari. Għamel l-ewwel  cube hu nnifsu billi naqqax il-kubetti flinjam… u ħa xahar biex irnexxielu jsolviha! Fl-1980 ta l-liċenzja lil Ideal Toy Corp u minn dak iż-żmien biegħet aktar minn 350,000 biċċa –  biex saret l-aktar ġugarell li nbiegħ. Is-sitt uċuħ tal-kubu hu maqsum f’disa’ kubetti li kollha huma manipulabbli, jiġifieri kull kubetta tista’ tiċċaqlaq biex il-wiċċ ikun kollu kemm hu kulur wieħed: aħmar, ikħal, abjad, aħdar, isfar u oranġjo.